**Transpordiamet Teie 25.08.2022** **nr 8-3/21-074/19047-1**

 **Meie 02.09.2022 nr 4-7/1359-1**

**Munitsipaalomandis olevate kinnisasjade jagamisest ja jagamise**

**tulemuse tekkivate kinnisasjade tasuta võõrandamisest**

**Eesti Vabariigile Transpordiameti kaudu**

Esitasite 25.08.2022 kirjaga nr 8-3/21-074/19047-1 Häädemeeste Vallavalitsusele taotluse munitsipaalomandis olevate kinnisasjade jagamiseks ja jagamise tulemusel tekkivate kinnisasjade võõrandamiseks Eesti Vabariigile. Jagamist soovitakse Reiu külas asuva Rae (katastritunnus 84801:00:1735) ja Posti tee (katastritunnus 84801:001:1350) kinnistute osas.

Esitasite oma taotlusega joonised, millel on näidatud jagamise tulemusel tekkivate uute katastriüksuste piirid. Häädemeeste Vallavalitsus ei saa antud piiridega nõustuda. Häädemeeste Vallavalitsuse poolt esitatavad tingimused seoses maa riigi omandisse jätmisega on järgmised:

1. Rae kinnistu osas palume arvestada võõrandatava katastriüksuse koosseisu olemasolev kergliiklustee koos mere poole jääva haljasalaga. See tähendab, et piir jookseb olemasoleva metsa äärest.

2. Posti tee ja Rae kinnistule rajatava kogujatee juurde tekkiv ovaalne katastriüksus tuleb liita riigi omandisse jääva katastriüksusega ehk et eraldi iseseisva kasutusvõimaluseta katastriüksust kogujatee ja riigimaantee vahelisele alale ei tekiks.

3. Maa riigi omandisse jätmise menetluse ajaks tuleb sõlmida Transpordiameti ja Häädemeeste valla vahel kokkulepe, et Transpordiamet võib valla maale teid ehitada.

4. Rae kinnistul on ette nähtud tee koridoris metsa raadamine. Juhime tähelepanu, et raadamisel tekkiv puit kuulub Häädemeeste vallale. Puitmaterjal tuleb ladustada Häädemeeste valla poolt ettenähtud kohta.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015